PressReader - Beeld: 2017-05-17 - ‘Chris­te­li­ke’ sko­le gee an­der spa­sie
‘Chris­te­li­ke’ sko­le gee an­der spa­sie
Leer­lin­ge het re­spek, sê te­ra­peut
Beeld - 2017-05-17 - Nuus - Je­a­nel­le G­rey­ling en Han­nes Kru­ger
Selfs nie­ge­lo­wi­ge ou­ers vind aan­klank by ’n skool se ge­loofs­be­leid om­dat dit goeie mo­re­le waar­des kweek.
So het adv. Jo­han du Toit gis­ter in die hoog­ge­regs­hof in Jo­han­nes­burg ge­ar­gu­men­teer na­mens die ses sko­le wat voor die hof ge­daag word weens hul uit­sluit­lik Chris­te­li­ke godsdiensbeleid.
Die Or­ga­ni­sa­sie vir Gods­diens­on­der­rig en De­mo­kra­sie (O­god) wil hê die hof moet die godsdiensbeleid van die La­er­skool Rand­hart in Al­ber­ton, Baan­bre­ker in Boks­burg en Gars­fon­tein in P­re­to­ria, die Ho­ër­skool Oudts­hoorn en die Ho­ër­skool Lin­den in Jo­han­nes­burg, as­ook die Lan­gen­ho­ven Gim­na­si­um in Oudts­hoorn on­grond­wet­lik ver­klaar.
Du Toit het na­mens die ses sko­le en die Fe­de­ra­sie van Be­heer­lig­ga­me van Suid-A­fri­kaan­se Sko­le (Fed­s­as) aan­ge­voer ’n skool­be­heer­lig­gaam be­sluit saam met die ou­ers wat die skool se e­tos moet wees en selfs die nie­ge­lo­wi­ge ou­ers het waar­de­ring vir die mo­re­le waar­des wat hul kin­ders by die sko­le aan­leer.
Dr. Ta­nya Ro­bin­son, ’n ge­sins­te­ra­peut wat on­der­hou­de met leer­lin­ge aan die ses sko­le ge­voer het, het in ’n be­ë­dig­de ver­kla­ring voor die hof ge­sê sy het be­vind ’n at­mos­feer van we­der­syd­se re­spek en ver­draag­saam­heid teen­oor nie­ge­lo­wi­ges heers by dié sko­le.
Nie-Chris­te­ne het aan Ro­bin­son ge­sê hul­le voel nie hul­le word ge­dwing om aan ge­loofs­be­oe­fe­ning deel te neem of dat daar teen hul­le ge­dis­kri­mi­neer word nie.
Dit gaan “’n ge­wel­di­ge ef­fek” op leer­lin­ge land­wyd hê as gods­diens­be­oe­fe­ning by sko­le on­grond­wet­lik ver­klaar word om­dat die mees­te leer­lin­ge “’n sterk band met die ge­loofs­prak­ty­ke het”, het Du Toit ge­sê.
Ver­re­weg die mees­te leer­lin­ge het aan Ro­bin­son ge­sê hul­le het ’n be­hoef­te aan ge­loofs­be­oe­fe­ning en sy het be­vind die prak­tyk help hul­le met pro­bleem­han­te­ring.
“Die skool mag net nie gods­diens be­vor­der nie; dit moet van die leer­lin­ge af kom,” lui haar ver­kla­ring, waar­uit Du Toit voor­ge­lees het. Die aan­soek duur van­dag voort.
Bui­te die hof het dr. Ja­co De­a­con, ad­junk­hoof van Fed­s­as, ge­sê sko­le kan ’n Chris­te­li­ke e­tos hê en ter­self­der­tyd leer­lin­ge met an­der oor­tui­gings ak­kom­mo­deer.
“Daar is ’n skool in K­waZu­luNa­tal waar die VCSV-pe­ri­o­de (vir ge­loofs­doel­ein­des) op ’n Vry­dag 12:00 is. Die Mos­lem­leer­lin­ge kry dan die ge­leent­heid om te bid en die Chris­te­li­ke leer­lin­ge be­oe­fen dan ook hul ge­loof op wat­ter wy­se hul­le ook al ge­pas vind.”
In­dien daar ’n ver­skil oor die in­ter­pre­ta­sie van die ge­loof is, be­hoort die sko­le “die stand­punt in te neem dat daar slegs as­pek­te van die ge­loof be­oe­fen word waar­oor al­mal saam­stem”.
Hans Pie­ter­sen, O­god-voor­sit­ter, meen ’n staats­ge­sub­si­di­eer­de skool kan as “’n in­stru­ment van die staat nie kant kies in ’n kind se ge­loof nie”.
Hy sê al­le leer­lin­ge het die reg op ge­ly­ke kan­se.
“Chris­te­ne wat in die Paas­na­week wil bid, Ras­ta­fa­ri­ërs wat iets an­ders wil doen en Mos­lems wat Ra­mad­aan wil vier, moet ge­lyk be­han­del word.”
Vol­gens Pie­ter­sen het ’n skool “geen re­de om sy neus in die pri­va­te sa­ke van die kind te steek nie”.
’n Leer­ling hoef nie “vir ie­mand te sê of hy ge­lo­wig, ho­mo­sek­su­eel of swan­ger is nie”.